**JÖN A LEXUS LY 650 LUXUSJACHT**

**A világ vezető környezetbarát hibrid elektromos luxusautógyártójaként ismert Lexus hamarosan vízre száll sorozatgyártású jachtja, az LY 650 első példányával. A márka legfrissebb formanyelvét, az L-finesse dizájnfilozófiát az autóiparon kívül alkalmazó, sorozatgyártású LY 650 a lenyűgöző Lexus Sport Yacht Concept hajótanulmány által kijelölt úton halad tovább.**

Hogy az álom megvalósulhasson, a Lexus az egyedi hajók építésében igen kiterjedt tapasztalattal rendelkező Marquis Yachts hajóépítő műhelyre bízta nem csupán a Lexus jacht megvalósítását, de annak értékesítését és karbantartását is. A műhely annak idején a Lexus Sport Yacht Concept megépítésével bizonyította alkalmasságát. A Lexus luxusjachtjáról az alábbi linken tekinthető meg videó: <https://www.youtube.com/watch?v=OsRlpU8oogg>

A Lexus exkluzív felvételeket tettközzé a Pulaski városában (Wisconsin állam, USA) működő Marquis Yachts által épített LY 650 jachtról. A kézműves hagyományok, a modern technológiák és az ihletett tervezés páratlan kombinációja ideális partnerré teszi a Marquis Yachtsot abban, hogy életre hívják a Lexus hajótervezésének második fejezetét. A saját szakterületükön felmérhetetlen tapasztalattal bíró, legendás Lexus Takumi mesterek méltó partnerei a Marquis nagy tudású hajóépítő szakemberei, akik közül sokan harminc éve dolgoznak a vállalatnál. Az Lexus LY 650 első példánya a várakozások szerint 2019 második félévében mutatkozik be.

**MŰSZAKI ADATOK (előzetes értékek)**

Teljes hosszúság: 19,96 m

Hajótest szélessége: 5,72 m

Motorok: 800 lóerős IPS ikermotorok

Üzemanyagtartály térfogata: 3785 l

Ivóvíztartály térfogata: 852 l

Szennyvíztartály térfogata: 643 l

Luxuskabinok száma: 3

Mosdók száma: 3

Alvóhelyek száma: 6

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: [zsombor.varga@toyota-ce.com](mailto:zsombor.varga@toyota-ce.com)